b'\n_START_ARTICLE_\nBruno Br\xc3\xa4uer\n_START_PARAGRAPH_\nBruno Br\xc3\xa4uer (4. helmikuuta 1893 Willmannsdorf \xe2\x80\x93 20. toukokuuta 1947 Ateena) oli saksalainen kenraali toisen maailmansodan aikana._NEWLINE_H\xc3\xa4n syntyi Willmannsdorfissa Saksassa. Ensimm\xc3\xa4isess\xc3\xa4 maailmansodassa h\xc3\xa4n ansaitsi ensimm\xc3\xa4isen ja toisen luokan rautaristit palvellessaan 7. L\xc3\xa4nsi-Preussin jalkav\xc3\xa4kirykmentiss\xc3\xa4. Sodan j\xc3\xa4lkeen h\xc3\xa4n j\xc3\xa4i armeijaan, Reichswehriin, jossa h\xc3\xa4n toimi pataljoonankomentajana kenraali Hermann G\xc3\xb6ringin rykmentiss\xc3\xa4._NEWLINE_H\xc3\xa4nest\xc3\xa4 tuli lopulta Saksan ilmavoimien majuri ja ensimm\xc3\xa4inen saksalainen laskuvarjosotilas, joka hypp\xc3\xa4si lentokoneesta laskuvarjolla. Vuonna 1938 h\xc3\xa4n komensi 1. laskuvarjoj\xc3\xa4\xc3\xa4k\xc3\xa4rirykmentti\xc3\xa4._NEWLINE_Toisen maailmansodan aikana h\xc3\xa4n taisteli yksikk\xc3\xb6ns\xc3\xa4 mukana Puolassa, Ranskassa, Alankomaissa ja Balkanilla. My\xc3\xb6hemmin h\xc3\xa4nest\xc3\xa4 tuli Kreetalle sijoitetun 9. laskuvarjodivisioonan kenraalimajuri ja koko Kreetan komendantti. Sodan j\xc3\xa4lkeen h\xc3\xa4net luovutettiin Ateenaan vastaamaan sotarikossyytteisiin. Monien yll\xc3\xa4tykseksi h\xc3\xa4n sai kuolemantuomion Kreetalla tehdyist\xc3\xa4 verit\xc3\xb6ist\xc3\xa4, joihin h\xc3\xa4nen osuutensa oli kyseenalainen. H\xc3\xa4net ammuttiin Ateenassa 20. toukokuuta 1947. Historioitsija Antony Beevor luonnehti h\xc3\xa4nt\xc3\xa4 todella ep\xc3\xa4onniseksi mieheksi.'